4 juliol, 2016 4 juliol, 2016 Sants-Montjuïc per la Independència
COMUNICAT INTERN DE L’ANC
Còpia del correu enviat a tots els membres de ple dret i simpatitzants el 4 de juliol
Amb aquest correu us volem fer arribar algunes qüestions relatives a la Consulta a socis i simpatitzants sobre el Referèndum d’Independència:
1) Informació sobre la consulta al nostre web
En primer lloc, volíem indicar-vos que hem creat un espai a la nostra web (Informació Consulta) on trobareu tota la documentació relativa a la Consulta sobre el Referèndum d’Independència, concretament:
Argumentari i manual de la Consulta.
Calendari d’actes i ponències que es fan arreu del territori sobre el Referèndum d’Independència.
Vídeos d’alguns d’aquests actes.
Calendari i qüestions tècniques
2) Preguntes i respostes sobre com participar-hi
Així mateix, amb aquest correu us volem informar de les dades més significatives de la consulta que farem els pròxims dies 15 i 16 de juliol.
La pregunta que sotmetem a l’aprovació dels associats és: “Vols que l’ANC exigeixi a les Institucions catalanes que convoquin el poble de Catalunya a un Referèndum per a DECIDIR sobre la independència?“
Quin dia serà el de la votació?
De manera presencial es podrà votar el divendres dia 15 des de les 17 fins a les 21 h i el dissabte dia 16 des de les 10 fins a les 14 h.
De manera presencial a qualsevol seu de l’AT que s’hagi constituït en seu de la Consulta, amb un document d’identitat suficient i amb fotografia. No és necessari anar a la vostra territorial perquè totes estaran connectades entre elles. A partir del dia 12 de juliol el llistat de seus de votació, amb els horaris en què s’hi podrà votar; serà consultable a la pàgina web //assemblea.cat/consulta2016.
Hauré d’anar a alguna seu de l’ANC per poder votar?
No cal, també podràs votar de manera telemàtica, estiguis on estiguis, encara que estiguis a l’estranger. Podràs fer-ho a partir del dia 13 de juliol i fins al dia 16 a les 14 h. entrant a la pàgina web //assemblea.cat/consulta2016.
Tots el membres de l’ANC que en data 12 de juliol d’enguany es trobin correctament inscrits, siguin majors d’edat i es trobin al corrent de pagament.
Com puc saber si podré votar?
Per comprovar l’estat censal podeu accedir a la pàgina web //assemblea.cat/consulta2016 i introduir el número del vostre DNI o bé el vostre número d’associat. Per prevenir possibles problemes d’última hora és especialment recomanable que comproveu el vostre estat censal.
I si no sóc soci, podré votar també?
Només tindran caràcter decisori els vots dels associats de ple dret. Ara bé, també podrà votar tothom que estigui enregistrat a la base de dades de l’ANC com a simpatitzant o col·laborador, en aquest cas però el vot serà només consultiu.
I si els dies de la votació sóc fora i no vull votar telemàticament?
En aquest cas, i només si ets associat de ple dret, podràs votar anticipadament demanant-ho per correu a juntaconsulta2016@assemblea.cat. Pots demanar el vot anticipat a partir del dia 4 de juliol i cal que, en enviar el correu, posis en còpia a la teva territorial.
3) Recordatori de les dates
I, per acabar, un breu recordatori de les dates més significatives:
Des del dia 27 de juny podeu comprovar si esteu inscrits correctament en el cens anant a l’adreça: //assemblea.cat/consulta2016.
Des del dia 4 de juliol i fins al 10 de juliol podeu demanar el vot anticipat.
Des del dia 7 de juliol i fins al 12 de juliol: podreu exercir el vot anticipat.
Des del dia 13 de juliol i fins al mateix 16 de juliol a les 14 h podeu votar telemàticament.
El resultat provisional de la consulta es publicarà a la pàgina web a partir del dia 17 de juliol i a partir del dia 23 de juliol es publicarà el resultat definitiu.
Esperem que aquesta informació us sigui útil i us animem a tots a participar en la Consulta.
Universitat Lliure d’Estiu juliol’16 #ULLE2016